**147/2020. (VI.25.) Kgy. sz. határozat**

A Közgyűlés megtárgyalta a „Javaslat a köztisztasági feladatokkal kapcsolatos döntés meghozatalára Vigyázzunk Együtt Szombathelyre!” című előterjesztést és az alábbi döntést hozta:

1. A Közgyűlés felkéri a 14 egyéni választókerületi képviselőt, szervezzen 2020. évtől minden évben legalább egy alkalommal önkéntes szemétszedési akciót a körzetében. A Közgyűlés felkéri a képviselőket, hogy az akció részleteit és a szemétszedési szándékot 2020. évben 2020. július 31. napjáig, ezt követően minden évben február 28. napjáig egyeztessék a Polgármesteri Hivatalnál.
2. A Közgyűlés egyetért azzal, hogy szükség szerint évente megrendezésre kerüljön a „Városi nagytakarítás”, egyúttal felkéri a polgármestert, hogy a kezdeményezéssel kapcsolatos javaslatát terjessze a Városstratégiai, Idegenforgalmi és Sport Bizottság 2021. januári ülése elé
3. A Közgyűlés egyetért azzal, hogy kerüljön kidolgozásra a „Fogadj örökbe egy parkot” program, egyúttal felkéri a polgármestert, hogy a programmal kapcsolatos javaslatát terjessze a Városstratégiai, Idegenforgalmi és Sport Bizottság 2020. októberi ülése elé.
4. A Közgyűlés az illegális hulladékelhelyezés visszaszorítása érdekében egyetért azzal, hogy a Parkerdő területén tapasztalt problémák visszaszorítása érdekében kerüljön sor az érintett lakosság megkeresésére (szórólap, levél), információs táblák kihelyezésére (tartalma: a szemetelés elkövetéséért kiszabható bírságok, következmények), sajtó és elektronikus média útján a hulladéktól való legális megválási lehetőségekről szóló folyamatos tájékoztatásra, továbbá fokozott ellenőrzésre. A Közgyűlés felhatalmazza a [Bűnmegelőzési, Közbiztonsági és Közrendvédelmi Bizottság](http://xhivatal.hivatal.szombathely.local:92/NapirendiPont/List?filterId=2230)ot, hogy az információs táblák tartalmát jóváhagyja.
5. A Közgyűlés felkéri a SZOMHULL Nkft. ügyvezetőjét, vizsgálja meg a Parkerdő területéről a hulladékgyűjtés és elszállítás lehetőségét, és javaslatát terjessze a Közgyűlés szeptemberi ülése elé.

**Felelősök:** Dr. Nemény András polgármester

Horváth Soma alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Kelemen Krisztián, a Bűnmegelőzési, Közbiztonsági és Közrendvédelmi Bizottság elnöke

Dr. Károlyi Ákos jegyző

/a végrehajtás előkészítéséért:

Taoufik Roland, a SZOMHULL Nkft. ügyvezető igazgatója

Kalmár Ervin, a Városüzemeltetési és Városfejlesztési Osztály vezetője,

Dr. Holler Péter, a Hatósági Osztály vezetője /

**Határidő:**

1. pont vonatkozásában: 2020. július 31., illetve folyamatos
2. pont vonatkozásában: a Városstratégiai, Idegenforgalmi és Sport Bizottság 2021. januári ülése
3. pont vonatkozásában: a Városstratégiai, Idegenforgalmi és Sport Bizottság 2020. októberi ülése
4. pont vonatkozásában: azonnal
5. pont: a Közgyűlés szeptemberi ülése